NARIADENIE KOMISIE (ES) č. 1022/2004
z 26. mája 2004,
ktorým sa určuje rozsah, v ktorom je možné prijať žiadosti o dovozné povolenia predložené v máji 2004 na niektoré produkty na báze bravčového mäsa v rámci režimu, ktorý určujú dohody, ktoré uzatvorilo spoločenstvo s Bulharskom a Rumunskom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 1898/97 z 29. septembra 1997 ustanovujúce v sektore bravčového mäsa pravidlá uplatňovania v rámci režimu, ktorý určujú dohody, ktoré uzatvorilo spoločenstvo s Poľskou republikou, Maďarskou republikou, Českou republikou, Slovenskom, Bulharskom a Rumunskom (1), najmä na jeho článok 4 odsek 5,
keďže:
(1)
Žiadosti o dovozné povolenia predložené na obdobie od 1. mája do 30. júna 2004 sa vzťahujú na menšie alebo rovnaké množstvo, ako je disponibilné množstvo, a je im možné plne vyhovieť.
(2)
Odporúča sa, aby prevádzkovatelia upriamili pozornosť na skutočnosť, že povolenia sa môžu použiť len na produkty, ktoré zodpovedajú všetkým veterinárnym ustanoveniam, ktoré v súčasnosti v spoločenstve platia,
PRIJALA TOTO NARIADENIE:
Článok 1
1. V zmysle prílohy sa žiadostiam o dovozné povolenia, predloženým na obdobie od 1. mája do 30. júna 2004 podľa nariadenia (ES) č. 1898/97, vyhovuje.
2. Povolenia sa môžu použiť len na produkty, ktoré zodpovedajú všetkým veterinárnym ustanoveniam, ktoré v súčasnosti v spoločenstve platia.
Článok 2
Toto nariadenie nadobúda účinnosť 27. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. mája 2004